**VISIONSSKABELON**

**TIL POLITISK FORUM**

|  |
| --- |
| **POLITIKOMRÅDE – Globale visioner – Global bæredygtig omstilling****[ALTERNATIVT VISIONSUDKAST]** |
| Som respons på det første udkast til global vision (udgivet som 6 selvstændige visioner og publiceret) kommer her et Alternativ som følger den samme opdeling i 6 afsnit.Af praktiske grunde er alle 6 afsnit inkluderet i det samme visionsdokument, men der anmodes om at hvert afsnit behandles for sig selv på pofo, således at pofo for hvert afsnit kan stemme enten om det ”første udkast” eller det ”alternative udkast”Opdelingen er som følger:1. Danmark det bedste land for verden2. Global lighed3. Global bæredygtig omstilling4. Globale fællesskaber5. Danmark som humanitær stormagt6. Global beskyttelse og mobilitet |
| **VISION *(skrives ind i partiprogrammet)*** *Max. 2500 tegn inkl. mellemrum* |
| Global bæredygtig omstillingMenneskeskabte klimaforandringer og miljøproblemer er nogle af de alvorligste udfordringer, vi som verdenssamfund står overfor. Men det er ikke muligt at skabe bæredygtig omstilling på det eksisterende systems præmisser. For dette systems tænkning og institutioner er *årsagen* til problemet. Den mentale og kulturelle omstilling er derfor mindst lige så vigtig som den teknologiske.Der er enkle og virkningsfulde skridt, som kan redde os fra katastrofale temperaturstigninger og miljøødelæggelser. Stop CO2 udledninger gennem en Cap & Trade løsning, der gør, at forureneren betaler. Indfør globale skatter på ressourcer, som gør genbrug af råmaterialer rentabelt. Skab en global retsorden, som giver jord og mennesker rettigheder og effektivt beskytter mod uønsket GMO og udledning af miljøfremmede stoffer – så civilsamfund over hele jorden får mulighed for at stå imod virksomhedernes jagt på profit og sikre en balanceret tilgang til udvikling.Bæredygtig omstilling fordrer en komplet omorganisering af vores økonomiske system, og måden vi handler, udvikler og producerer på. Vi skal stoppe med at sætte lighedstegn mellem vækst og fremgang – for de to har ikke nødvendigvis noget med hinanden at gøre. Der er således brug for et fundamentalt skift i vores tænkning, så økologisk økonomi fremover danner fundamentet for en verdensøkonomi, hvor vi ikke bruger flere af jordens ressourcer, end den hele tiden kan nå at gendanne. De rige lande må gå foran og tage ansvar for at vi har skabt den nuværende udvikling. Bæredygtig livsstil og bevidsthed om globale sammenhænge bør være centralt i uddannelsen af næste generation overalt i verden. Og vi må lære at betale for vort eget forbrug i stedet for at skubbe regningen over på fattige lande eller skubbe den foran os, så vores børn og børnebørn ender med at betale den. Vi skal støtte udviklingslandene i at gennemføre bæredygtige omstillingsprocesser som en del af opbygningen af deres samfund og økonomier. Vi skal arbejde for, at vores handelsaftaler og økonomiske system har en tredobbelt bundlinje, der sikrer, at kortsigtet profit ikke sker på bekostning af langsigtet nedslidning af jord og mennesker. Staterne bør gå forrest og vise vejen gennem nye måder at opgøre økonomi og samfundsmæssige værdier og derigennem sikre, at også private investorer og pensionsselskaber investerer i initiativer, der skaber en reel langsigtet værditilvækst i samfundet.Sådanne skridt vil dæmme op for kapitalens naturlige tendens til at koncentreres på stadig færre hænder og sikre, at alle har mulighed for at deltage i samfundets udvikling. |
| **EKSEMPLER PÅ KONKRETE FORSLAG TIL AT UNDERSTØTTE VISIONEN** *Max. 1000 tegn inkl. mellemrum.* |
| * Cap & trade CO2 løsning, som sikrer at forureneren betaler.
* Global skat på ressourcer, som gør genbrug rentabelt.
* Handelsaftaler med en tredobbelt bundlinje (socialt, økonomisk og miljømæssigt).
 |
| **BAGGRUND FOR VISIONEN***Max. 500 tegn inkl. mellemrum.* |
| Alternativet savner en vision for det globale felt. For ikke at gentage os selv refererer vi i almindelighed til baggrunden som skitseret i det oprindelige udkast indsendt til pofo.Det oprindelige udkast til vision savnede dog i høj grad forbindelse til outputtet fra pola'erne og var desuden meget ukonkret. Dette, kombineret med den meget omtumlede proces førte til at dette alternative forslag er blevet formuleret. Forslaget har ligget på dialog fra d. 20/9 – 7/10 – over 14 dage og feedback er medtaget i det endelige udkast. |
| **HVORDAN ER VISIONEN UDVIKLET?***Max. 800 tegn inkl. mellemrum* |
| **Opstart og forberedelse af POLA’er**: Som beskrevet i det oprindelige udkast nedsattes i marts 2016 en procesgruppe. Denne gruppe har dog som nævnt været meget omtumlet. Procesleder Jeppe Hauberg trådte efter gentagen kritik ud af gruppen 18.08; Rolf Jackson blev fra start af forment adgang til gruppen og Annette Grarup trådte ligeledes ud af gruppen grundet samarbejdsvanskeligheder. Da det endelige resultat af den oprindelige gruppes arbejde blev offentliggjort var det vagt og savnede basis i de afholdte pola'er. Dette gjorde at Rolf Jackson og Jeppe Hauberg tog initiativ til at lave et alternativt forslag. **Skriveproces**: Det alternative forslag startede som et opslag af Rolf Jackson på dialog. I udarbejdelsen af det ”alternative” forslag har vi forsøgt at lægge os så tæt som muligt op af det input fra polaerne, som har været tilgængeligt i skriveprocessen, og på Facebook: "Alternativet Global Politik", Gruppen blev oprettet i april, med det formål at skabe mulighed for global debat imens pola'erne blev afviklet, og sikre Gennemsigtighed mht. de gennemførte pola'er. Referater fra pola'erne er at finde under "Filer" i gruppen.Efter at forslaget blev modtaget meget positivt af brugerne på Dialog og på en række møder om global politik, blev det besluttet at videreudvikle forslaget til et egentligt visionsforslag. I den forbindelse er kommentarer fra medlemmerne blevet indarbejdet. |
| **MULIGE ULEMPER***Max. 800 tegn inkl. mellemrum* |
| Ulemperne ved de foreslåede policies er nok først og fremmest at de på flere måder udfordrer det bestående og således kan forventes at vække modstand. Med hensyn til detaljerede ulemper opfordrer vi i forbindelse med debatten på Dialog at folk der er kritiske overfor forslaget at præcisere deres kritikpunkter. Vi vil efterfølgende gøre en pointe ud af at inkludere specifikke de kritikpunkter fra Dialog i det endelige materiale som forelægges pofo.  |
| **VISIONSSTILLER**Navn og mailadresse på den primære visionsstiller. *Kontaktoplysninger bruges til at sende tilbagemeldinger vedrørende visionen.* |
| Rolf Jackson (rolf@bjergager.dk)Jeppe Hauberg Hansen (jeppe.hauberg@alternativet.dk) |
| **VISIONSSTØTTER**Navn og mailadresse på de 10 medlemmer, der støtter visionen. |
| 1. Mogens Nielsen (mogens@strandvej11.dk)
2. Ross Jackson (rossjackson@gaia.org)
3. Tanja Schellerup (tanja.schjellerup@alternativet.dk)
4. Astrid Karl (astrid.carl@alternativet.dk)
5. Ib Foder (ibhfoder@me.com)
6. Suna Kate Palsholm (suna@palsholm.dk)
7. Tommy Schouw (grubsnik@gmail.com)
8. Ruth Johnsen (ruthjohnsen@mail.dk)
9. Niels Boye (boyehvid@webspeed.dk)
10. Lone Hvid (boyehvid@webspeed.dk)
11. Tea Jarlkov (teajarlkov@hotmail.com)
12. Niels Poul Dreyer (dreyernp@mail.tele.dk)
13. Birte Skov Larsen (bsl65@live.dk)
14. Ivan Normann Andersen (ivannormann@gmail.com)
15. Armin Vauk (armin.vauk@alternativet.dk)
 |

**FORMALIA**

Alle felter skal være udfyldt, som de efterlever beskrivelsen i de konkrete felter.

Der skal udfyldes en skabelon pr. vision. Sendes til: vision@alternativet.dk